Spotify bekræfter nyt dyrt abonnement

Ifølge det amerikanske medie Hollywood Reporter, har Spotify-bossen Daniel Ek nu bekræftet, at lossless vil komme til at koste ekstra. Der blev hverken delt tidsperspektiv eller andre detaljer, men prisen vil være væsentlig højere end det nuværende Premium-abonnement.

– Den bliver sandsynligvis på 17-18 dollars, men en slags deluxe-version af Spotify, der har alt det som Premium har, men giver meget mere kontrol og bedre kvalitet over hele linjen, sagde Daniel Ek under samtalen.

I skrivende stund koster Spotify Premium 12 dollars i USA, så i yderste konsekvens er det altså en stigning på 50 procent. Herhjemme koster Premium 109 kroner om måneden – og med 50 procent oveni vil et “DeLuxe-abonnement” koste omkring 150 kroner.

Til sammenligning skal det nævnes, at et abonnement hos konkurrenten Apple Music også koster 109 kroner. Men her er lossless, Dolby Atmos og musikvideoer inkluderet i pakken uden ekstragebyr.

Kommentar: Spotify er blevet dyr leverpostej.

Det er tydeligvis ikke nemt for Spotify at finde den helt rette model til lancering af lossless. I hvert fald er det tre år siden at Daniel Ek lovede, at det var på vej. Siden har han været helt stille omkring det, altså indtil nu.

Spotify bekræfter nyt dyrt abonnement